stanford-oval/wikipedia huggingface dataset:
קים קרדשיאן

| --- | --- |

קים קרדשיאן, 2012
 לידה:  21 באוקטובר 1980 (בת 44) לוס אנג'לס, ארצות הברית 
 שם לידה:  קימברלי נואל קרדשיאן
 מדינה:  ארצות הברית 
 תקופת הפעילות:  מ-2003
 עיסוק:  אישיות תקשורתית • אשת חברה   דוגמנית • אשת עסקים • שחקנית
 מקום לימודים:  תיכון מרימאונט (1998)  Marsiling Secondary School  תיכון ויליאם פלויד 
 יצירות בולטות:  השתתפותה בריאליטי "משפחת קרדשיאן"
 בן זוג:  דמון תומאס (2000–2004)  כריס האמפריז (2011–2013) קניה וסט (2014–2022) פיט דיווידסון (2021–2022)
 מספר צאצאים:  4
 פרסים והוקרה:  פרס פטל הזהב לשחקנית המשנה הטובה ביותר (2013) 
 kkwbeauty.com
 פרופיל ב-IMDb
 חתימה:   
 
קימברלי נואל קרדשיאן (באנגלית: Kimberly Noel Kardashian; שם מלא לשעבר: קים קרדשיאן וסט; באנגלית: Kim Kardashian West; נולדה ב-21 באוקטובר 1980) היא יזמית, ידוענית ריאליטי, שחקנית, מעצבת אופנה, אשת עסקים, אשת חברה, ודוגמנית אמריקאית. עיקר פרסומה הגיע בתחילה מחברותה עם ידוענית הריאליטי פריס הילטון. פרסומה התרחב בשל דליפת קלטת סקס שלה עם ריי ג'יי (אנ'), והגיע לשיאו בכיכובה בסדרת הריאליטי המצליחה "משפחת קרדשיאן".
לקרדשיאן מאות מיליוני עוקבים ברשתות החברתיות והונה מוערך בלמעלה ממיליארד דולר.
ביוגרפיה > חייה האישיים

קימברלי נואל קרדשיאן נולדה בלוס אנג'לס, קליפורניה. אביה רוברט קרדשיאן (1944–2003), היה עורך דין ואיש עסקים, שהתפרסם כאחד מפרקליטיו של או. ג'יי. סימפסון, שהיה גם סנדקה של קים. אמה היא קריס ג'נר (לבית יוטון). יש לה שתי אחיות: קורטני קרדשיאן (1979) וקלואי קרדשיאן (1984), ואח, רוב קרדשיאן (1987). אמה של קים נישאה בשנית לברוס ג'נר, ומנישואין אלה יש לקים שתי אחיות למחצה: קנדל ג'נר (1995) וקיילי ג'נר (1997). ברוס ג'נר חשפה בינואר 2015 כי היא טרנסג'נדרית וכי החליטה לחיות את המשך חייה כאישה, בזהות חדשה כקייטלין ג'נר. בנוסף יש לה עוד ארבעה אחים ואחיות חורגים. למדה בתיכון מרימאונט (אנ') הקתולי לבנות בלבד בלוס אנג'לס.
קרדשיאן התפרסמה לראשונה בתחילת העשור הראשון של המאה ה-21, בשל חברותה עם הידוענית פריס הילטון. בשנת 2000 נישאה קרדשיאן לראשונה למפיק המוזיקלי דיימון תומאס. השניים התגרשו ב-2004. ב-2003, עוד לפני השלמת הגירושין מבעלה הראשון, החלה קרדשיאן לצאת עם זמר הרית'ם אנד בלוז, ריי ג'יי. קלטת לוהטת שלהם דלפה לרשת בפברואר 2007. בין 2007 ל-2010 יצאה עם כוכב ה-NFL רג'י בוש, בהמשך יצאה עם מיילס אוסטין, שחקן הדאלאס קאובויס, עד אוגוסט 2010.
קרדשיאן נישאה בשנית ב-20 באוגוסט 2011 לשחקן ה-NBA כריס האמפריז, מן הניו ג'רזי נטס. כעבור 72 ימי נישואים, ב-31 באוקטובר, הגישה בקשה לגירושים, שנכנסו לתוקפם אחרי מאבק משפטי 3 ביוני 2013.
קרדשיאן הייתה בזוגיות מתוקשרת עם הראפר האמריקאי קניה וסט החל מ-2012. הם נישאו ב-24 במאי 2014. ב-15 ביוני 2013 נולדה בתם. ב-5 בדצמבר 2015 ילדה את בנם השני. באפריל 2015 הגיעו קים קרדשיאן, קניה וסט ואחותה קלואי קרדשיאן לישראל במסגרת צילומי הסדרה "משפחת קרדשיאן". קים שהתה במלון מצודת דוד שבירושלים, ובתה הוטבלה לנצרות בכנסיית קתדרלת יעקב הקדוש הארמנית.
ב-3 באוקטובר 2016, בעת ששהתה במלון בצרפת לרגל אירועי שבוע האופנה בפריז, נשדדו ממנה באיומי אקדח תכשיטים בשווי כ-10 מיליון דולר. במהלך השוד קשרו השודדים שהיו מחופשים לשוטרים את גפיה ואת פיה. לאחר שברחו, הצליחה קרדשיאן להשתחרר ולקרוא לעזרה. היא דיווחה שהם לא פגעו בה פיזית. לאחר המקרה חווה וסט התמוטטות פסיכולוגית וביטל מספר הופעות על-מנת לשהות לצד אשתו. אצל קרדשיאן התפתחה מחלת האנדומטריוזיס.
ב-15 בינואר 2018 נולדה בתם השלישית, מאם פונדקאית, וזאת בשל בעיות בריאותיות מהן סובלת קים, שמנעו ממנה להיכנס להריון, וב-10 במאי 2019 נולד בנם הרביעי, גם בפונדקאות.
ב-2019 סיפרה כי היא מקפידה על תפריט טבעוני כאשר היא בבית וב-2020 ציינה שאינה אוכלת בשר כלל ושגם את ילדיה היא מגדלת על תזונה מן הצומח.
ב-19 בפברואר 2021 דווח כי קרדשיאן הגישה בקשה לגירושים מווסט. ב-2 במרץ 2022, התגרשו בני הזוג.
בנובמבר 2021, החלה קרדשיאן לצאת עם השחקן והקומיקאי פיט דיווידסון. באוגוסט 2022, נפרד הזוג.
ביוגרפיה > פעילות ציבורית

בעקבות מורשת אביה, תומכת קרדשיאן ופועלת למען הכרה ברצח העם הארמני. היא משתתפת באירועים מתוקשרים בנושא, ואף קראה לברק אובמה בהיותו נשיא ולממשל האמריקאי להכיר ברצח העם. ב-21 באפריל 2011, ימים ספורים לפני יום השנה ה-96 של רצח העם הארמני, היא הפנתה את תשומת הלב של הציבור לנושא בבלוג שלה, וצייצה למעריציה לקדם את הנושא. ב-2016 כתבה נגד פרסום בעיתון הוול סטריט ג'ורנל שבו הכחישו את רצח העם הארמני.
בריאיון למגזין GQ, סיפרה שהיא רפובליקנית ליברלית-שמרנית מבחינה כלכלית ופרוגרסיבית מבחינה חברתית.
ב-1 באפריל 2010 הצטרפה קרדשיאן לפתיחת הקמפיין של סינדי לאופר, "Give a Damn", שמטרתו ליצור מודעות נרחבת בציבור לאפליית קהילת הלהט"ב. בקמפיין מביאים הטרוסקסואלים להשתלב עם גייז, לסביות, ביסקסואלים וטרנסג'נדרים במטרה להפסיק את האפליה. ידוענים נוספים שהשתתפו בקמפיין הם וופי גולדברג, ג'ייסון מראז, אלטון ג'ון, סינת'יה ניקסון וקלי אוסבורן.
קרדשיאן מקדמת את רפורמת בתי כלא (prison reform) במטרה להביא לשינוי התנאים בהם כלואים האסירים ובשיטת הכליאה ארצות הברית. היא פעלה לשחרורה של אליס מארי ג'ונסון, שנשפטה למאסר עולם לאחר ביצוע עבירת סמים כחלק מרשת סחר בקוקאין. בתמיכתה של קרדשיאן קיבלה ג'ונסון חנינה מהנשיא טראמפ ביוני 2018. כמו כן היא פעילה נגד אלימות כלי נשק בארצות הברית.
בריאיון למגזין ווג סיפרה באפריל 2019 שהיא לומדת משפטים במטרה לעבור את בחינות הלשכה. בדצמבר 2021 עברה את מבחני הלשכה הראשונים מתוך שניים שנדרשים במסגרת לימודי המשפטים.
קריירה > סוגיות משפטיות

בינואר 2022 הוגשה תובענה ייצוגית נגד חברת הקריפטו EthereumMax בטענה שהחברה מעורבת בתרמית "Pump & Dump". קים קרדשיאן נכללה כנתבעת בתביעה זו, יחד עם המתאגרף לשעבר פלויד מייוות'ר ג'וניור, שחקן ה-NBA לשעבר פול פירס וסלבריטאים נוספים, בגין קידום האסימון של EthereumMax בחשבונות המדיה החברתית שלהם. באוקטובר 2022, הרשות לניירות ערך בארצות הברית (SEC) הודיעה כי קרדשיאן הסכימה לשלם קנס של 1.26 מיליון דולר, להימנע מקידום נכסי קריפטו למשך שלוש שנים ולשתף פעולה עם חקירה מתמשכת. זאת מבלי להודות או להכחיש אשמה בכך שלא דיווחה על קבלת תשלום של 250,000 דולר עבור קידום האסימון של EthereumMax. בדצמבר 2022, שופט בית המשפט המחוזי במרכז קליפורניה, דחה את התביעה על בסיס העובדה שהטענות לא נתמכו במספיק ראיות בהתחשב בסטנדרטים המוגברים לטיעון במקרי הונאה.
פילמוגרפיה

2007−2021: משפחת קרדשיאן
2008: רוקדים עם כוכבים
2008: דיזסטר מובי
2009: CSI: ניו יורק
2009: בתוך העמק
2009: איך פגשתי את אמא
2009: Beyond the Break
2011: קורטני וקים עושות את ניו יורק
2012 : קים וקורטני עושות את מיאמי
2012: גדולה מהחיים (תפקיד אורח: ארבעה פרקים)
2013 : וידויים של יועצת נישואים
2014: קלואי וקורטני עושות ההמפטונוס
2015: אני קייט
2021: מפרץ ההרפתקאות: הסרט (דיבוב)
2022: הקרדשיאנס
2023 - 2024: אימה אמריקאית: רגישות גבוהה בתור סיבון קורבין
2023: מפרץ ההרפתקאות: סרט העל (דיבוב)
TBA‏: All's Fair
28 שנים אחרי

| --- | --- |

 בימוי:  דני בויל
 הופק בידי:  דני בויל אלכס גרלנד אנדרו מקדונלד פיטר רייס ברני בלו
 תסריט:  אלכס גרלנד דני בויל
 שחקנים ראשיים:  קיליאן מרפי ג'ודי קומר אהרון טיילור-ג'ונסון רייף פיינס ג'ק אוקונל ארין קלימן אדווין רידינג
 צילום:  אנתוני דייוויד מנטל
 מדינה:  ארצות הברית ארצות הברית הממלכה המאוחדת הממלכה המאוחדת
 חברת הפקה:  סרטי קולומביה BFI DNA Films Decibel Films
 חברה מפיצה:  סרטי סוני
 הקרנת בכורה:  20 ביוני 2025
 שפת הסרט:  אנגלית 
 סוגה:  אימה פוסט-אפוקליפטית סרט זומבים
 תקציב:  75 מיליון דולר
 סרט קודם:  "28 שבועות אחרי" (2007)
 סרט הבא:  28 שנים אחרי - חלק 2: מקדש העצמות 
 דף הסרט ב־IMDb
 
28 שנים אחרי (באנגלית: 28 Years Later) הוא סרט אימה פוסט-אפוקליפטי שבוים על ידי דני בויל על פי תסריט שכתב יחד עם אלכס גרלנד. סרט זה הוא המשך לעלילת הסרטים "28 ימים אחרי" (2002) ו-"28 שבועות אחרי" (2007). הסרט הופק על ידי סרטי קולומביה, בשיתוף פעולה עם אולפני "BFI", "DNA Films" ו-"Decibel Films".
בסרט מככב קיליאן מרפי, ששב לגלם את דמותו של ג'ים מהסרט הראשון, ולצדו מככבים ג'ודי קומר, אהרון טיילור-ג'ונסון, רייף פיינס, ג'ק אוקונל, ארין קלימן ואדווין רידינג.
הסרט עתיד לעלות לאקרנים בארצות הברית ב-20 ביוני 2025, בהפצת "סרטי סוני".
תקציר העלילה

עשרים ושמונה שנים לאחר התפרצות נגיף הזעם, הניצולים הצליחו בינתיים למצוא דרכים להסתגל לעולם על אף שהאנשים הנגועים נותרו איום מתמיד. עלילת הסרט מתמקדת בקבוצת ניצולים אשר הקימה קהילה על אי קטן אשר נגיש מהיבשת רק על שביל צר ומבוצר. כאשר אב ובנו עוזבים את האי על מנת לבצע משימש קריטית ביבשת, הם נתקלים בסודות ובזוועות מחרידות בלתי צפויות.
צוות השחקנים הראשי

קיליאן מרפי – ג'ים
ג'ודי קומר
אהרון טיילור-ג'ונסון
רייף פיינס
ג'ק אוקונל
ארין קלימן
אדווין רידינג – אי. סאנדקוויסט
הפקה > פיתוח

ביוני 2007, אישרו אולפני "Fox Atomic" את קיומם של תוכניות פוטנציאליות להפקת סרט שלישי, שתהיה תלויה בהכנסותיו הכספיות של הסרט "28 שבועות אחרי" לאחר הפצתו במדיה ביתית. ביולי 2007, ציין הקולנוען דני בויל כי תסריט הסרט השלישי כבר נכתב. באוקטובר 2010, הצהיר התסריטאי אלכס גרלנד כי הפקת הסרט עוכבה בשל נסיבות הקשורות לסוגיית זכויות הסרט. בינואר 2011, הצהיר בויל שהוא מאמין שהפקת הסרט תצא לפועל בסופו של דבר. עם זאת, באפריל 2013, חזר בו בויל כשהביע ספק אם הפקה זו אכן תצא לפועל. בינואר 2015, גרלנד התייחס למעמד הפקת הסרט, ואישר שבעוד שתהליך הפקת הסרט נקלע לגיהנום הפיתוח, ציין כי מתנהלים דיונים רציניים מאחורי הקלעים על המשך התהליך. בהמשך טען גרלנד שפיתוח הסרט מתקדם, וכי שמו יהיה "28 חודשים אחרי". ביוני 2019, אישר בויל שהוא וגרלנד עובדים על פיתוח הסרט השלישי. במרץ 2020, הביעה אימוג'ן פוטס את רצונה לשוב לגלם את דמותה של טמיי מהסרט השני, ובמאי 2021, הביע קיליאן מרפי את רצונו לשוב לגלם את דמותו של ג'ים מהסרט הראשון.
בנובמבר 2022, הביעו בויל, גרלנד ומרפי עניין לשוב עבור פיתוח והפקת סרט המשך ל-"28 שבועות אחרי". ביוני 2023, בויל וגרלנד הביעו את כוונותיהם לשקוד ברצינות על הפקת הסרט, והכריזו כי כעת הסרט נקרא "28 שנים אחרי", התייחסות לשנים שחלפו מאז ונדרשו עבור הוצאת ההפקה לפועל. בויל הצהיר שהוא רוצה לשמש כבמאי הסרט, אלא אם כן גרלנד יבחר לביים את הסרט בעצמו. ביולי 2023, הצהיר מרפי כי הוא ניהל דיונים לאחרונה על האפשרות לשוב להפקת סרט שלישי עם בויל; והביע שנית את רצונו לשוב לגלם את דמותו של ג'ים אם בויל וגרלנד ישובו לביים ולכתוב את הסרט.
בינואר 2024, הוכרזה רשמית על הפקתו של סרט שלישי, שיהיה הראשון בטרילוגיה חדשה של סרטי המשך. עוד נמסר כי את הסרט יביים בויל, על פי תסריט שכתב גרלנד; וכי על הפקת הסרט יופקדו בויל, גרלנד, אנדרו מקדונלד ופיטר רייס. בפברואר 2024, רמז מרפי על שובו להפקת הסרט. במרץ 2024, אישר גרלנד שהוא כותב תסריטים עבור טרילוגיה של סרטי המשך, וחודש שלאחר מכן, הצהיר כי הסרט "Kes" השפיע רבות על כתיבת התסריט לסרט השלישי; בנוסף, נמסר כי מרפי ישמש כמפיק בפועל.
הפקה > ליהוק

באפריל 2024, נמסר על ליהוקם של ג'ודי קומר, אהרון טיילור-ג'ונסון ורייף פיינס לצוות השחקנים. במאי 2024, נמסר על ליהוקו של ג'ק אוקונל לצוות השחקנים, לצד אישור רשמי כי מרפי ישוב לגלם את דמותו של ג'ים. ביוני 2024, נמסר על ליהוקה של ארין קלימן.
הפקה > צילומים

צילומי הסרט החלו ב-7 במאי 2024 בנורת'מברלנד, ועליהם הופקד הצלם אנתוני דייוויד מנטל. צילומי הסרט תמו ב-29 ביולי 2024. עוד דווח כי הסרט צולם כולו באמצעות מצלמת אייפון 15 פרו מקס, אם כי במהלך הצילומים נעשה שימוש גם באמצעים מגוונים ויקרים.
הפצה

הסרט עתיד לעלות לאקרנים בארצות הברית ב-20 ביוני 2025, בהפצת "סרטי סוני".
עתיד

באפריל 2024, נמסר על משא ומתן מצד ניה דאקוסטה על בימוי הסרט השני בטרילוגיית סרטי ההמשך החדשה, עם בויל, גרלנד, אנדרו מקדונלד, פיטר רייס וברני בלו שישובו להפקת הסרט. חודש שלאחר מכן, אושר כי דאקוסטה תופקד על בימוי הסרט, שיצולם בשיטת גב-אל-גב לצד הסרט הקודם. עוד נחשף כי שם הסרט יהיה "28 שנים אחרי - חלק 2: מקדש העצמות".
ניהול סיכונים

ניהול סיכונים הוא תהליך הקשור בניהול שוטף ומטרתו לאתר סיכונים/מפגעים, הערכת עוצמת הפגיעה/הנזק, תעדוף הטיפול בהם על פי העוצמה, הגדרת השיפור הנדרש וההשקעה הנדרשת לשיפור ובקרה על ביצוע פעילויות השיפור.
ניהול סיכונים הוא גם חלק מניהול פרויקטים, מתבצע בהכנת תוכנית הפרויקט ולכל אורך חיי הפרויקט, ונועד להפחית את השפעת הסיכונים על השגת יעדי הפרויקט במהלכו ובסופו.
סיכון מוגדר כגורם או פעולה העלולים להתרחש שלא על פי התכנון וכתוצאה ממנו ייגרם נזק, לעלות, לגוף, או לזמן. הסיכון נמדד על פי סבירות המימוש שלו, ברמה הטכנית, התוכניתית או הניהולית, ועוצמת הפגיעה כתוצאה מהכשל מחושבת בעלות, בביצועים או בזמן.
בניהולו של בנק, למשל, נדרש ניהול סיכונים בתחומים אחדים:
ניהול סיכונים פיננסיים: סיכוני אשראי, סיכוני מטבע וסיכוני שוק. בין היתר נכללת בתחום זה הקפדה שתמהיל האשראי של הבנק וכל אחת מעסקאות האשראי הגדולות ייעשו ברמת סיכון סבירה, ולא יסכנו את יציבותו הפיננסית של הבנק.
ניהול סיכונים תפעוליים: החל מהתגוננות מפני מעשי שוד, וכלה בהבטחה שהתשתית התפעולית של הבנק תמשיך לתפקד גם במקרה של תקלות במרכיבים מהותיים שלה.
בישראל נדרשות חברות ציבוריות למנות אחראי על ניהול הסיכונים בחברה, ולציין בדיווחן לרשויות את חשיפתן לסיכוני שוק.
ניהול סיכונים מתבצע גם בחיי משפחה (לקיחת משכנתא והחזרתה) או יציאה לטיול בחורף.
ניהול סיכונים מתבצע גם בעבודת מטה מקדימה לפעולה מבצעית, אימון או תרגיל ביטחוני, אשר בה בוחנים מעבר לפעולות הנדרשות להשגת משימה גם את "עלות" הפעילות בהיבט חיי אדם, פציעות, נזק לרכוש / ציוד.
ניהול סיכונים הוא גם הבסיס לנוהל IRBCA המשמש כמתודולוגיה לטיפול בקרקעות מזוהמות בישראל.
הגדרה

סיכון - אירוע שהתרחשותו עלולה לפגוע באדם או בארגון. הפגיעה עלולה להיות פגיעה בגוף או בנפש, פגיעה כספית או פגיעה תדמיתית.
ניהול סיכונים - תהליך בו מזהים סיכונים, מעריכים את משמעות התרחשותם ונערכים להתמודד איתם.
ניהול סיכונים בחברה עסקית - בניהול הסיכונים החברה תשאף לזהות ולהעריך באופן שוטף את מרחב הסיכונים לליבת הפעילות העסקית, תעריך את מידת הסבירות שלהם ופוטנציאל הנזק בהתממשותם, תתעדף את הטיפול במניעתם, תפעל לצמצם החשיפה אליהם ותגדיר את אסטרטגיה להתמודד איתם, אם יתרחשו.
סיווג סיכונים

ניתן לסווג את הסיכונים למספר קטגוריות:
סיכונים תפעוליים
דוגמה: קריסת מערכות במרכז מחשבים.
סיכונים פיננסיים
דוגמאות: הפסד על השקעות בניירות ערך, פשיטת רגל של חברה.
סיכונים לחיי אדם
דוגמאות: תאונות עבודה, תאונות דרכים, רעידת אדמה, שיטפונות.
סיכונים של תאימות לרגולציה, חוק או אתיקה - באנגלית (Compliance)
סיכונים תדמיתיים
דוגמה: פגיעה במוניטין המקצועי.
מחזור חיים של טיפול בסיכונים

זיהוי או איתור סיכונים (קיום סקר סיכונים).
איתור עצם קיומם של סיכונים.
ניתוח סיכונים
הערכת הסיכונים כמתואר בפיסקה המתייחסת לנושא בהמשך ערך זה. בנוסף לכך זיהוי תלויות ויחסים בינו לבין סיכונים אחרים. ניתוח תלויות בין סיכונים ניתן לבצע באמצעות טכניקות כגון ניתוח עצי כשל (באנגלית Fault Tree Analysis).
התמודדות עם הסיכונים (Mitigation)
בחלק מהמקרים ההשקעה בהתמודדות עם הסיכון עשויה להיות גדולה מהנזק. במקרים כאלה לא נדרשת התמודדות עם הסיכון.
הערכה מחדש של הסיכונים לאחר ההתמודדות
מחזור חיים של טיפול בסיכונים > הערכת סיכונים

לרוב נהוג להעריך את עוצמת הסיכון היחסית על פי מכפלה של ערך הסתברות האירוע בעוצמת ההשפעה של אירוע. את ערך ההסתברות נהוג להגדיר במדרג יחסי, כגון: 1 עד 5, ואת עוצמת ההשפעה אף היא נתונה כערך במדרג יחסי.
לחלופין, ערך להסתברות האירוע מוגדר על פי הערכה של פרמטר הסתברותי p לכך שהאירוע אכן יתרחש (כאשר הערך של פרמטר ההסתברות p הוא בין אפס לאחת), וערך עוצמת ההשפעה ניתן כפרמטר בעל מימד מוגדר.
אם נסמן את עוצמת הסיכון ב R, את הסתברות ההתרחשות של האירוע ב p ואת עוצמת ההשפעה ב L נקבל
R_{i}=L_{i}p(L_{i})\,\!
לרוב, קשה לבצע הערכה בעלת משמעות של הערכים מספריים עבור הסתברות ועבור עוצמת ההשפעה. כדי לבצע הערכות מסוג זה נדרש מאגר נתונים מספיק גדול. למשל חברות הביטוח מבצעות הערכות של ההסתברויות לביצוע תאונות (עבור נהגים מסוגים שונים) וכן את העלות הצפויה של תאונות מסוגים שונים. על סמך הערכות אלו מבוצע חישוב של הפרמיה הנדרשת מהנהג.
במקרה זה מבוצע שקלול של מספר אירועים, הסתברותם ועוצמת השפעתם:
R_{total}=\sum _{i}L_{i}p(L_{i})\,\!
מחזור חיים של טיפול בסיכונים > המגבלות של הערכת הסיכונים

בחינה של הטיות קוגניטיביות בניהול סיכונים מגלה שקיימת מידת הצלחה גבוהה יותר בזיהוי הסיכון מאשר בהערכה של סבירות הסיכון. ניהול סיכונים נוטה להיות לא פעם מוטה בהערכת הסבירות, כאשר אירועים שהם כבדי השפעה נוטים להתייחסות שולית כי נתפסים כ״בלתי סבירים״. על כן, גישות מודרניות לניהול סיכונים, דוגמות גישת ה-STAMP גורסות כי חלק מניהול הסיכון מחייב להתייחס מראש להטיות הקוגניטיביות האנושיות כאל נתון.
יישום חוקי מרפי לניהול סיכונים הנדסיים

אחת הגרסאות לחוק מרפי טוענת כי אם קיים דבר היכול להשתבש, הוא ישתבש ובעיתוי הגרוע ביותר. לפיכך, יש להיערך בתכנון הפעילות לשיבוש אשר כזה. משמעות היישום של עיקרון זה היא שערך ההסתברות המיוחסת לאירוע הוא תמיד p=1, האירוע יתרחש. דהיינו, כאשר מבצעים תכנון הנדסי של פעילות, ובפרט פעילות הנדסית בעלת סיכון, כגון בתוכניות חלל, לא ניתן לבצע הערכה של עוצמת הסיכונים R על פי הסבירות לסיכון, אלא צריך להתמקד בהפחתה של עוצמת ההשפעה L, כך שאם האירוע אכן יתרחש, הוא לא יהיה קטסטרופלי.
ניהול סיכונים מופיע פעמים רבות בהקשר עסקי-פיננסי. למעשה, יכולתו של ארגון למקסם את שרשרת האספקה שלו, תוך מזעור הסיכונים היא זו שתבטיח את הישרדותו לאורך זמן. הסיכונים האפשריים הולכים ומתרבים והשפעותיהם על הארגון מתעצמות ככל ששרשרת האספקה הופכת סבוכה יותר. ניהול סיכונים רציף ומשולב מההתחלה בפעילות העסקית, הכרחי להקטין את הסיכונים בארגון לרמה הרצויה בצורה כלכלית.
ראו גם

סקר סיכונים
ניהול סיכונים משפטיים
ניהול סיכונים פיננסיים
HAZOP
ערך בסיכון
אקטואריה
בזל 2
רגולציה של סיכונים
ניהול משברים
ISO 31000
ISO/IEC 27005
הערות שוליים

↑  הוראת בנק ישראל "הוראת ניהול בנקאי תקין מספר 311, בנושא "ניהול סיכון אשראי"
↑  ניהול סיכונים, באתר מאגר הידע של דואלוג, ‏2018
| מנהל עסקים |
| --- | --- | --- |
| תחומים | ניהול • מימון • שיווק • חשבונאות • התנהגות ארגונית • אסטרטגיה עסקית • מערכות מידע • יזמות • לוגיסטיקה • חקר ביצועים • קבלת החלטות |  |
| מושגים כלליים | ניהול סיכונים • אסטרטגיה תפעולית • ייעוץ אסטרטגי • SWOT • קרן הון סיכון • תוכנית עסקית • נתח שוק • משאבי אנוש • יועץ עסקי • דירקטוריון • מנכ"ל |  |
| אישים בולטים | פיטר דרוקר • הנרי מינצברג • פרדריק טיילור • ויליאם שארפ • הנרי פורד • מילטון פרידמן • מייקל פורטר |  |
| מוסדות לימוד ומחקר בולטים | הרווארד • וורטון • סטנפורד •  MIT • קלוג • דיוק (פיוקווא) • INSEAD • בית הספר לעסקים של לונדון |  |
| שיטות מחקר | אתנוגרפיה • מחקר איכותני  • מחקר כמותי  • ניתוח אירוע • ניתוח נתוני ארכיון • ניתוח תוכן |  |
| --- | --- |
בקרת זהויות :  NLI: 987007538986805171  GND: 4121590-4  LCCN: sh2004006348  NKC: ph116047
ג'ון מאייר (מוזיקאי)

| --- | --- |

ג'ון מאייר בהופעה בקולורדו, 2007
 לידה:  16 באוקטובר 1977 (בן 47) קונטיקט ברידג'פורט, קונטיקט, ארצות הברית
 שם לידה:  ג'ון קלייטון מאייר
 מוקד פעילות:  ארצות הברית 
 תקופת הפעילות:  מ-1998
 מקום לימודים:  תיכון וורד בפיירפילד
 עיסוק:  מוזיקאי • כותב שירים זמר • מפיק מוזיקלי
 סוגה:  פופ • רוק • בלוז • פולק רוק קאנטרי • נשמה
 שפה מועדפת:  אנגלית 
 כלי נגינה:  גיטרה, אומניקורד, פסנתר, מפוחית, כלי הקשה
 חברת תקליטים:  קולומביה רקורדס, אוור רקורדס, דה אורקרד רקורדס
 שיתופי פעולה בולטים:  שלישיית ג'ון מאייר, דד אנד קומפני, צ'אד פרנסקוביאק, דון ווס
 בן או בת זוג:  ג'ניפר לאב יואיט (2002–2006) קייטי פרי (2012–2014) טיילור סוויפט (2009–2010) ג'ניפר אניסטון (פברואר 2008–מרץ 2009) ג'סיקה סימפסון (2006–מאי 2007) מינקה קלי (ספטמבר 2007–ינואר 2008) 
 פרסים והוקרה:  פרס גראמי לביצוע סולו הפופ הגברי הטוב ביותר (2002)  פרס גראמי לאלבום הפופ הווקאלי הטוב ביותר (2006)  פרס גראמי להופעת סולו רוק הטובה ביותר (2008)  פרס גראמי לביצוע סולו הפופ הגברי הטוב ביותר (2007)  פרס גראמי לשיר השנה (2004)  פרס גראמי לביצוע סולו הפופ הגברי הטוב ביותר (2004)  פרס גראמי לביצוע סולו הפופ הגברי הטוב ביותר (2008) 
 johnmayer.com
 פרופיל ב-IMDb
 
ג'ון קלייטון מאייר (באנגלית: John Clayton Mayer; נולד ב-16 באוקטובר 1977 בברידג'פורט, קונטיקט, ארצות הברית) הוא מוזיקאי, כותב שירים, זמר ומפיק מוזיקלי אמריקאי ממוצא יהודי.
שני האלבומים הראשונים שהוציא - "Room for Squares" ב-2001 ו-"Heavier Things" ב-2003, נמכרו במיליוני עותקים, הצליחו מאוד בקרב הקהל האמריקאי וזכו למעמד של מולטי פלטינה. ב-2003 זכה בפרס גראמי בקטגוריית "ביצוע הפופ הטוב ביותר של זמר" על הסינגל Your Body Is a Wonderland.
ב-2005 הקים את "שלישיית ג'ון מאייר", איתם הוציא אלבום הופעה חיה בשם Try! ואת אלבומו השלישי Continuum בשנת 2006. שני האלבומים זכו לביקורות חיוביות מאוד ואף משבחות, והאלבום Continuum אף זיכה אותו בפרס גראמי בשנית בשנת 2007 בקטגוריית אלבום הפופ הטוב ביותר, והסינגל העיקרי מהאלבום, Waiting on the World to Change, זיכה אותו בפרס בקטגוריית ביצוע הפופ הטוב ביותר של זמר.
עד שנת 2014 אלבומיו של מאייר נמכרו בכ-20 מיליון עותקים ברחבי העולם.
בנוסף להיותו מוזיקאי, מאייר משמש גם כמנחה טלוויזיה, עוסק בתחום הקומדיה ובעל טור בעיתונים ומגזינים שונים כדוגמת האסקווייר. הוא מגדיר שעוני יד ובעל אוסף שעונים ששוויו מוערך על ידו בכ"עשרות מיליוני דולרים". כמו כן, הוא תורם לאתרי ממכר שעונים וחבר בחבר השופטים של תחרות לעיצוב שעונים בז'נבה.
קורות חיים > שנים מוקדמות

מאייר נולד ב-16 באוקטובר 1977 בברידג'פורט שבמדינת קונטיקט. אביו, ריצ'רד, היה מנהל בית ספר תיכון בעיר ואמו, מרגרט, הייתה מורה לספרות אנגלית בחטיבת ביניים. למאייר שני אחים - קארל ובן. בצעירותו, המשפחה עברה לעיר הסמוכה, פיירפילד, בה גדל. אביו הוא יהודי, ומאייר ציין מספר פעמים בחייו את הקשר שיש לו עם הדת היהודית. בחטיבת הביניים הפך ג'ון לחברו הטוב של ג'יימס בלייק, כיום אחד משחקני הטניס הטובים בעולם. בכיתה י"א החל ללמוד בבית ספר תיכון בעיר נורווק.
לאחר שצפה במייקל ג'יי פוקס מנגן בגיטרה בסרט "בחזרה לעתיד", החל מאייר להתעניין בנגינה, ואביו שכר עבורו ועבור אחיו גיטרה אקוסטית. מספר שנים לאחר מכן, מאייר קנה לעצמו גיטרה של חברת וושבורן, אותה בחר בהשפעת הגיטריסט נונו בטנקורט (אנ') מלהקת אקסטרים (אנ'). עם קבלת הגיטרה האקוסטית מאביו, הוא קיבל משכנו קלטת של סטיבי ריי ווהן והחל לשמוע מוזיקת בלוז. בחיפושיו אחר זמרי בלוז, החל מאייר להאזין למוזיקה של באדי גאי, בי בי קינג, פרדי קינג, אוטיס ראש ולייטנינג הופקינס. בשנים מאוחרות יותר יטען שנישואיהם של הוריו באותה התקופה גרמו לו "לרצות להיעלם וליצור לעצמי עולם שאוכל להאמין בו". הוא החל ללמוד לנגן אצל בעל חנות גיטרות מקומי, ולאחר שנתיים של למידה, החל לנגן בברים ובאירועים בעיר הולדתו במקביל ללימודיו בתיכון. בנוסף להופעות הסולו שלו הוא גם היה חבר בלהקה שנקראה "Villanova Junction" (על שם שירו של ג'ימי הנדריקס).
בגיל 17 אובחן מאייר כבעל הפרעת קצב לבבית ואושפז בבית חולים למשך ארבעה ימים. כשהוא נזכר בלילה בו עזב את בית החולים, טוען מאייר ש"זהו הרגע בו נולד כותב השירים שבתוכי", ובאותו הלילה כתב את שירו הראשון. לאחר שחרורו מבית החולים החל מאייר לסבול מהתקפי חרדה וחשש להישלח לבית חולים פסיכיאטרי. מאייר סובל עד היום מהתקפים כאלו, איתם הוא מתמודד באמצעות תרופות נוגדות חרדה. עם סיום לימודי התיכון, עבד במשך כ-6 חודשים בתחנת דלק, ובכסף אותו חסך, קנה גיטרת פנדר סטראטוקסטר.
קורות חיים > 1996–1999: תחילת הקריירה

בתחילה חשב מאייר לוותר על הלימודים בקולג' ולנסות לפתח קריירה מוזיקלית, אך הוריו הניאו אותו מכך. בשנת 1997, בגיל 19, נרשם מאייר למכללת ברקלי למוזיקה בבוסטון. לאחר שני סמסטרים עזב את הלימודים בעידודו של חברו הטוב קליי קוק ועבר יחד עמו לאטלנטה. הם הקימו יחד להקה בשם "Lo-Fi Masters" והחלו להופיע בבתי קפה ובמועדונים מקומיים. לפי קוק, עקב טעמם המוזיקלי השונה ורצונו של מאייר להתקרב יותר לסגנון הפופ, נפרדו השניים ומאייר פתח בקריירת סולו.
בעזרתו של מפיק מוזיקלי מקומי בשם גלן מטולו, הקליט מאייר מיני-אלבום עצמאי בשם "Inside Wants Out". המיני-אלבום מכיל שמונה שירים בהם מאייר מנגן בגיטרה ושר. בהקלטת השיר הראשון במיני-אלבום, Back To You, השתתפה להקה שלמה, כולל אחד המפיקים שניגן על גיטרת בס. מאייר המשיך להופיע עם אותו המפיק למשך השנים הבאות. קליי קוק כתב במשותף עם מאייר את רוב השירים במיני-אלבום, כולל הסינגל הראשון מתוכו, No Such Thing. אולם, השיר היחיד בו הוא משתתף בשירה הוא שירת רקע בשיר Comfortable.